# Ez gruonet wol diu heide

Textdaten :
| Autor: | Neidhart |
| Illustrator: | {{{ILLUSTRATOR}}} |
| Titel: | Ez gruonet wol diu heide |
| Untertitel: | |
| aus: | Die Lieder Neidharts. Der Textbestand der Pergament-Handschriften und die Melodien. Wissenschaftliche Buchgesellschaft Darmstadt 1975, S. 80–86. ISBN 3-534-03592-5. Dort unter dem Kürzel „L 17“ verzeichnet. |
| Herausgeber: | Siegfried Beyschlag |
| Auflage: | |
| Entstehungsdatum: | 1975 |
| Erscheinungsdatum: | Vorlage:none |
| Verlag: | Vorlage:none |
| Drucker: | {{{DRUCKER}}} |
| Erscheinungsort: | Darmstadt |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons |
| Kurzbeschreibung: | |
| Bei Siegfried Beyschlag: Die Lieder Neidharts. Der Textbestand der Pergament-Handschriften und die Melodien. Wissenschaftliche Buchgesellschaft Darmstadt 1975, S. 80-86. ISBN 3-534-03592-5 unter dem Kürzel „L 17“ verzeichnet. ||
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
Ez gruonet wol diu heide;
 mit grüenem loube stât der walt.  der winder kalt
twanc si sêre beide.
 diu zît hât sich verwandelôt.
 mîn sendiu nôt
mant mich an die guoten, von der ich unsanfte scheide.
Gegen der wandelunge
 wol singent elliu vogelîn
 den vriunden mîn,
den ich gerne sunge,
des sî mir alle sagten danc.
ûf mînen sanc
 ahtent hie die Walhen niht. sô wol dir, diutschiu zunge!
Wie gerne ich nu sande
 der lieben einen boten dar,
 (nu nemt des war!)
 der daz dorf erkande,
dâ ich die seneden inne lie.
jâ meine ich die,
 von der ich den muot mit staeter liebe nie gewande.
Bote, nu var bereite
H: 11,30 ze lieben vriunden über sê!
 mir tuot vil wê
 sendiu arebeite.
 dû solt in allen von uns sagen,
 in kurzen tagen
 saehens uns mit vröuden dort, wan durch des wâges breite.
Sage der meisterinne
 den willeclîchen dienest mîn!
 si sol diu sîn,
H: 12,1 diech von herzen minne
vür alle vrouwen hinne vür.
ê ichs verkür,
 ê wold ich verkiesen, deich der nimmer teil gewinne.
Vriunden unde mâgen
 sage, daz ich mich wol gehabe!
 vil lieber knabe,
 ob si dich des vrâgen,
wiez umbe uns pilgerîne stê,
sô sage, wie wê
 uns die Walhen haben getân! des muoz uns hie betrâgen.
Wirp ez endelîchen!
 mit triuwen lâ dir wesen gâch!
 ich kum dar nâch  schiere sicherlîchen,
so ich aller baldist immer mac.
den lieben tac
 lâze uns got geleben, daz wir hin heim ze lande strîchen!
Ob sich der bote nu sûme,
H: 12,2 sô wil ich selbe bote sîn
 zen vriunden mîn:
 wir leben alle kûme;
daz her ist mêr dan halbez mort.
hey, waere ich dort!
 bî der wolgetânen laege ich gerne an mînem rûme.
Sol ich mit ir nu alten,
 ich het noch eteslîchen dôn
 ûf minne lôn
 her mit mir behalten,
des tûsent herze wurden geil.
gewinne ich heil
 gegen der wolgetânen, mîn gewerft sol heiles walten.
Si reien oder tanzen,
 si tuon vil manegen wîten schrit,
 ich allez mit.
 ê wir heime geswanzen,
ich sage iz bî den triuwen mîn,
wir solden sîn
 zOesterrîche. vor dem snite sô setzet man die phlanzen.
H: 13,1Er dünket mich ein narre,
 swer diesen ougest hie bestât.
 ez waer mîn rât,
 lieze er siech geharre
und vüer hin wider über sê;
daz tuot niht wê;
 nindert waere baz ein man dan heime in sîner pharre.
H: S. 110Ich wil gein Ôsterrîche
 an einer züllen swattgen hin.
 war kom mîn sin,
 daz ich so trunkenlîche
driu snelliu ros vertoppelt hân?
des muoz ich gân.
 koufet ieman setele, ich gibes im sicherlîche.